La salût e je di ducj. Al è daûr di chest principi di fonde che al nas un gnûf program che al va a zontâsi cun chei altris che a son tal palinsest di Radio Onde Furlane. Il so titul al è propit La salût e je di ducj e la sô prime pontade e larà in onde ai 3 di Fevrâr.
La rubriche, che e ven curade e condusude de bande di Guglielmo Pitzalis e di Giorgia Zamparo, e à chê di meti in comun e di pandi ator informazions e cognossincis in cont di salût, sanitât e migrazions, cuntun ategjament positîf, che al va daûr dal spirt de “radio libare dai furlans”.
La salût e je di ducj e je una trasmission di servizi, di aprofondiment culturâl e di divulgazion sientifiche, metude adun ancje cu la colaborazion dal GrIS (Gruppo Immigrazione Salute del Friuli-VG) e de SIMM (Società italiana di medicina delle migrazioni).
Ogni apontament al frontarà un argoment specific, simpri cun chê vision complessive de cuistion, che e ven sclaride ben tal sottitul dal program: Migrazions e benstâ dai forescj e de comunitât locâl.
La salût e je di ducj e je une trasmission mensîl, che e va in onde in direte il prin miercus di ogni mês a 10 e mieze a buinore e in repliche ta chê stesse setemane, la sabide a 3 dopomisdì e la domenie a 11 e mieze, in modulazion di frecuence (90 Mhz pe plui part dal Friûl e 90.2 Mhz in Cjargne) e su internet ae direzion www.ondefurlane.eu.
Onde Furlane si pues scoltâle ancje cul smartphone, cul tablet, cul iPhone e cul iPad cuntune aplicazion specifiche, che si cjate in rêt e che si pues discjamâle sore nuie.
fur_Latn fur_Latn fur_Latn fur_Latn fur_Latn fur_Latn